chhatramani/nepal_legal_acts_corpus_nepali huggingface dataset:
सार्वजनिक_सुरक्षा_ऐन_२०४६
Public Security Act, 1989

नेपाल सरकार, गृह मन्त्रालयले स्थानीय अधिकारीको सुझाव उचित ठहर्याई अनुमोदन गरेमा त्यस्तो आदेश जारी भएको मितिले छ महिना सम्म कायम रहनेछ । ५.२.२ यस ऐन बमोजिम नजरबन्दमा रहेको कुनै व्यक्तिलाई छ महिना भन्दा बढी अवधिको लागि नजरबन्द राख्नु पर्ने देखिएमा नेपाल सरकार, गृह मन्त्रालयले दफा ७ बमोजिमको सल्लाहकार समितिसँग राय लिनेछ । सल्लाहकार समितिले नजरबन्दको अवधि बढाउन उचित छ भनी राय दिएमा नजरबन्दको आदेशको अवधि त्यस्तो आदेश जारी भएको मितिले बाह्र महिनासम्म कायम रहनेछ । ६. स्थानहदको आदेश लागू रहने अवधि: । ६.१ कुनै व्यक्तिको सम्बन्धमा जारी गरिएको स्थानहदको आदेश अगावै खारेज गरिएमा बाहेक सो आदेश जारी गरिएको मितिले तीस दिनसम्म कायम रहनेछ । पहिलो संशोधनद्वारा संशोधित । ६.२ उपदफा ६.१ मा जुनसुकै कुरा लेखिएको भएता पनि यस ऐन बमोजिम जारी गरिएको स्थानहदको आदेश तीस दिन भन्दा बढी अवधिको लागि कायम राख्न आवश्यक देखिएमा त्यसको कारण र आधार सहित स्थानीय अधिकारीले नेपाल सरकार, गृह मन्त्रालयमा लेखी पठाउनु पर्नेछ । नेपाल सरकार, गृह मन्त्रालयले स्थानीय अधिकारीको सुझाव उचित ठहर्याई अनुमोदन गरेमा त्यस्तो आदेश जारी भएको मितिले नब्बे दिनसम्म कायम रहनेछ । ६क. केही नेपाल ऐन संशोधन गर्ने ऐन, २०४८ द्वारा झिकिएको । ७. सल्लाहकार समितिको गठन: यस ऐनको प्रयोजनको लागि नेपाल सरकारले प्रधान न्यायाधीशसँग परामर्श गरी सर्वोच्च अदालतका बहालवाला न्यायाधीशको अध्यक्षतामा सोही अदालतका बहालवाला वा अवकाश प्राप्त अन्य दुई जना न्यायाधीश सदस्य रहेको सल्लाहकार समिति गठन गर्न सक्नेछ । ८. सल्लाहकार समितिको कार्यविधि: । ८.१ नजरबन्दमा रहेको कुनै व्यक्तिको नजरबन्दको आदेशको अवधि पहिलो संशोधनद्वारा संशोधित । छ महिनाभन्दा बढी समयसम्म कायम राख्न आवश्यक छ भन्ने लागेमा नेपाल सरकार, गृह मन्त्रालयले त्यसको कारण र आधार तथा स्थानीय अधिकारीले यस सम्बन्धमा कुनै सुझाव दिएको भए सो सुझाव र नजरबन्दमा रहेको व्यक्तिको तर्फबाट नेपाल सरकार समक्ष कुनै उजूर । परेको भए सो उजुरी सहितको प्रतिवेदन सल्लाहकार समिति समक्ष पेश गर्नु पर्छ । ८.२ उपदफा ८.१ बमोजिम प्राप्त प्रतिवेदन तथा अन्य कागजात र नजरबन्द राखिएको व्यक्तिसँग उपदफा ८.३ बमोजिम सोधपुछ गरिएको वा स्पष्टीकरण मागिएको भए निजको जवाफ वा स्पष्टीकरण समेत उपर विचार गरी सल्लाहकार समितिले नजरबन्दको अवधि बढाउनु आवश्यक छ वा छैन भन्ने राय नेपाल सरकारसमक्ष पठाउनेछ । ८.३ सल्लाहकार समितिले आवश्यक देखेमा नजरबन्दमा रहेको व्यक्तिसित कुनै कुरा सोधपुछ गर्न वा स्पष्टीकरण माग गर्न सक्नेछ । ९. आदेश खारेज गर्ने अधिकार : । ९.१ स्थानीय अधिकारीले आफूले जारी गरेको कुनै पनि आदेशलाई सो आदेशमा तोकिएको अवधि अगावै जहिलेसुकै पनि खारेज गर्न सक्नेछ । ९.२ नेपाल सरकारले नजरबन्दको आदेश, केही नेपाल ऐन संशोधन गर्ने ऐन,२०४८ द्वारा संशोधित । र स्थानहदको आदेशलाई जहिलेसुकै पनि खारेज गर्न सक्नेछ । १०. दण्ड सजाय : । १०.१ दोस्रो संशोधनद्वारा संशोधित । उपदफा ३.२ बमोजिमको आदेशको बर्खिलाप गर्ने व्यक्तिलाई स्थानीय अधिकारीले केही नेपाल ऐन संशोधन गर्ने ऐन,२०४८ द्वारा झिकिएको । छ महिनासम्म कैद वा एकहजार रुपैयाँसम्म जरिवाना गर्न सक्नेछ । १०.२ उपदफा १०.१ बमोजिमको सजायको आदेश उपर केही नेपाल ऐन संशोधन गर्ने ऐन, २०७२ द्वारा संशोधित ।
सार्वजनिक_सुरक्षा_ऐन_२०४६
Public Security Act, 1989

१०.१ दोस्रो संशोधनद्वारा संशोधित । उपदफा ३.२ बमोजिमको आदेशको बर्खिलाप गर्ने व्यक्तिलाई स्थानीय अधिकारीले केही नेपाल ऐन संशोधन गर्ने ऐन,२०४८ द्वारा झिकिएको । छ महिनासम्म कैद वा एकहजार रुपैयाँसम्म जरिवाना गर्न सक्नेछ । १०.२ उपदफा १०.१ बमोजिमको सजायको आदेश उपर केही नेपाल ऐन संशोधन गर्ने ऐन, २०७२ द्वारा संशोधित । जिल्ला अदालतमा पुनरावेदन लाग्नेछ । १०.३ उपदफा १०.२ बमोजिम परेको पुनरावेदनमा केही नेपाल ऐन संशोधन गर्ने ऐन, २०७२ द्वारा संशोधित । जिल्ला अदालतले आदेशको बर्खिलाप भएको छ छैन भन्ने विषयमा सीमित रही पुनरावेदनको किनारा गर्नेछ । ११. कुनै अदालतमा प्रश्न उठाउन नसकिने : पहिलो संशोधनद्वारा संशोधित । यस ऐन अन्तर्गत जारी भएको आदेश उपर कुनै अदालतमा प्रश्न उठाउन सकिने छैन । १२. छोड्न पर्दा अपनाउनु पर्ने कार्यविधि : नजरबन्दमा राखिएको कुनै व्यक्तिलाई छोड्नु पर्दा सम्बन्धित जिल्ला अदालतको न्यायाधीश वा निजको अनुपस्थितिमा तेस्रो संशोधनद्वारा संशोधित । श्रेस्तेदार र सम्भव भएसम्म नजरबन्दमा रहेको व्यक्तिको परिवारको सदस्य, नजिकको नातेदार वा नजरबन्दमा रहेको व्यक्तिले इच्छाएको व्यक्तिको रोहवरमा छोड्नु पर्छ । दोस्रो संशोधनद्वारा थप । १२क. बदनियतपूर्वक नजरबन्दमा राखेकोमा क्षतिपूर्ति पाउन सक्ने : । १२क.१ यस ऐन बमोजिम नजरबन्दमा राखिएको व्यक्तिले आफूलाई यस ऐनको विपरीत वा बदनियतपूर्वक नजरबन्दमा राखेको लागेमा दफा ११ मा जुनसुकै कुरा लेखिएको भए तापनि नजरबन्द छँदै वा नजरबन्दबाट मुक्त भएको पैंतीस दिन भित्र त्यस्तो नजरबन्दको आदेश जारी गर्ने स्थानीय अधिकारीबाट क्षतिपूर्ति भराई दिनको लागि जिल्ला अदालतमा उजुरी दिन सक्नेछ । १२क.२ उपदफा १२क.१ बमोजिम गरेको उजुरीको व्यहोरा प्रमाणित भएमा जिल्ला अदालतले नजरबन्द राखिएको अवधि, नजरबन्दमा राखिएको व्यक्तिको उमेर, निजको सामाजिक प्रतिष्ठा, नजरबन्द रहेबाट निजलाई परेको आर्थिक हानी इत्यादि कुराहरूको विचार गरी नेपाल सरकारबाट उजुरवालालाई मनासिब क्षतिपूर्ति भराई दिने निर्णय गर्नेछ । १२क.३ उपदफा १२क. १ बमोजिम परेको उजुरीको सम्बन्धमा प्रतिरक्षा गर्न स्थानीय अधिकारीले सरकारी वकिलको कार्यालयलाई अनुरोध गर्न सक्नेछ र त्यसरी अनुरोध गरेमा अदालतमा सरकारी वकिलले निजको प्रतिरक्षा गरी दिनु पर्नेछ । १३. विभागीय कारबाही हुने : यो ऐन अन्तर्गत स्थानीय अधिकारीले जारी गरेको आदेश बदनियत साथ जारी गरेको ठहरिएमा तेस्रो संशोधनद्वारा थप । वा दफा ३ को उपदफा ३.१क. बमोजिम नजरबन्दमा रहेको व्यक्तिको स्थितिको बारेमा निजको परिवारको सदस्य वा नजिकको नातेदारलाई जानकारी नदिएमा त्यस्तो अधिकारीलाई विभागीय कारबाही भई सजाय हुनेछ । १४. नियम बनाउने अधिकार : यो ऐनको उद्देश्य कार्यान्वित गर्न नेपाल सरकारले नियमहरू बनाउन सक्नेछ । १५. खारेजी र बचाउ : । १५.१ सार्वजनिक सुरक्षा ऐन, २०१८ खारेज गरिएको छ । १५.२ सार्वजनिक सुरक्षा ऐन, २०१८ अन्तर्गत जारी गरिएको आदेशको सम्बन्धमा यसै ऐनको व्यवस्था लागू हुनेछ ।
नेपाल_पानी_जहाज_(प्रमाणपत्र_र_रोजानाम्चा)_ऐन_२०२७
Nepal Ships (Certificates and Logbooks) Act, 1970

नेपाल पानी जहाज (प्रमाणपत्र र रोजानाम्चा) ऐन, २०२७ । लालमोहर र प्रकाशन मिति । २०२७ । १२ । ३० । संशोधन गर्ने ऐन । १. न्याय प्रशासन सुधार ऐन, २०३१ २०३१ । ४ । १८ । २. न्याय प्रशासन सुधार (चौथो संशोधन) ऐन, २०४३ २०४३ । ७ । २४ । ३. न्याय प्रशासन ऐन, २०४८ २०४८ । २ । १६ । प्रमाणीकरण र प्रकाशन मिति । ४. गणतन्त्र सुदृढीकरण तथा केही नेपाल कानून संशोधन गर्ने ऐन, २०६६ २०६६ । १० । ०७ । ५. केही नेपाल कानून संशोधन गर्ने ऐन, २०७२ २०७२ । ६ । १४ । ६. केही नेपाल ऐन संशोधन गर्ने ऐन, २०७२ २०७२ । ११ । १३ । २०२७ सालको ऐन नं. १६ । गणतन्त्र सुदृढीकरण तथा केही नेपाल कानून संशोधन गर्ने ऐन, २०६६ द्वारा झिकिएको । समुद्रयात्रा गर्ने नेपाली पानी जहाजका प्रमाण–पत्र र रोजानाम्चाहरूको सम्बन्धमा व्यवस्था गर्न बनेको । ऐन । प्रस्तावनाः समुद्रयात्रा गर्ने नेपाली पानी जहाजका प्रमाणपत्र र रोजानाम्चाहरूको सम्बन्धमा व्यवस्था गर्न वाञ्छनीय भएकोले, । श्री ५ महाराजाधिराज महेन्द्र वीर विक्रम शाहदेवबाट राष्ट्रिय पञ्चायतको सल्लाह र सम्मतिले यो ऐन बनाइबक्सेको छ । परिच्छेद-१ । प्रारम्भिक । १. संक्षिप्त नाम, विस्तार र प्रारम्भ: (१) यस ऐनको नाम "नेपाली पानी जहाज (प्रमाणपत्र र रोजानाम्चा) ऐन, २०२७" रहेको छ । (२) यो ऐन नेपाल गणतन्त्र सुदृढीकरण तथा केही नेपाल कानून संशोधन गर्ने ऐन, २०६६ द्वारा झिकिएको । भर लागू हुनेछ र जहाँसुकै रहेको भए तापनि पानी जहाज दर्ता ऐन, २०२७ बमोजिम दर्ता गरिएको र दर्ता गर्नुपर्ने पानी जहाज र सो पानी जहाजका धनी, नाविक र कर्मचारीहरूलाई समेत लागू हुनेछ । (३) यो ऐन तुरून्त प्रारम्भ हुनेछ । २. परिभाषा: विषय वा प्रसङ्गले अर्को अर्थ नलागेमा यस ऐनमा,- । (क) "नेपाल पानी जहाज कार्यालय" भन्नाले पानी जहाज दर्ता ऐन, २०२७ अन्तर्गत स्थापित नेपाल पानी जहाज कार्यालयलाई सम्झनु पर्छ । (ख) "पानी जहाज" भन्नाले कम्तीमा १० ग्रस रजिस्टर टन भारवहन क्षमता भएको समुद्रयात्रा गर्ने जलयान (भेसेल) लाई सम्झनु पर्छ । (ग) "यात्रुवाहक पानी जहाज" भन्नाले १२ भन्दा बढी संख्यामा यात्रु ओसार्न अधिकार प्राप्त पानी जहाजलाई सम्झनु पर्छ । (घ) "मालवाहक पानी जहाज" भन्नाले यात्रुवाहक पानी जहाज बाहेक अरू सबै पानी जहाजलाई सम्झनु पर्छ । (ङ) "टेङ्कर" भन्नाले ठूलो परिमाणमा तरल माल ढुवानी गर्नको लागि निर्मित वा परिवर्तित मालवाहक पानी जहाजलाई सम्झनु पर्छ । (च) "तोकिएको" वा "तोकिएबमोजिम" भन्नाले यस ऐन अन्तर्गत बनेको नियममा तोकिएको वा तोकिएबमोजिम सम्झनु पर्छ । ३. प्रमाणपत्र र रोजानाम्चा: (१) प्रत्येक नेपाली पानी जहाजले यो ऐन बमोजिमका प्रमाणपत्र र रोजानाम्छाहरू राख्नु पर्छ । (२) त्यस्ता प्रमाणपत्र र रोजानाम्छाहरूले सो पानी जहाजको परिचय, समुद्रयात्रा गर्ने क्षमता र समुद्रयात्रा गर्ने पानी जहाजमा हुनुपर्ने अरू आवश्यकता पूरा भएको प्रमाणित गर्नेछन् । (३) त्यस्ता प्रमाणपत्र र रोजानाम्छाहरूको भाषा नेपाली हुनेछ । तर नेपाली भाषाको साथै दोस्रो भाषाको रूपमा अंग्रेजी भाषा पनि प्रयोग गर्न सकिनेछ । (४) त्यस्तो प्रमाणपत्र र रोजानाम्छाहरू सँधै सो पानी जहाजमै राखिनु पर्छ र अधिकार प्राप्त कुनै पानी जहाज कार्यालयको अधिकृत वा केही नेपाल कानून संशोधन गर्ने ऐन, २०७२ द्वारा झिकिएको ।
नेपाल_पानी_जहाज_(प्रमाणपत्र_र_रोजानाम्चा)_ऐन_२०२७
Nepal Ships (Certificates and Logbooks) Act, 1970

तर नेपाली भाषाको साथै दोस्रो भाषाको रूपमा अंग्रेजी भाषा पनि प्रयोग गर्न सकिनेछ । (४) त्यस्तो प्रमाणपत्र र रोजानाम्छाहरू सँधै सो पानी जहाजमै राखिनु पर्छ र अधिकार प्राप्त कुनै पानी जहाज कार्यालयको अधिकृत वा केही नेपाल कानून संशोधन गर्ने ऐन, २०७२ द्वारा झिकिएको । नेपाली कूटनैतिक वा वाणिज्य प्रतिनिधिबाट चाहिएको बखत पेश गर्नु पर्छ । परिच्छेद-२ । पानी जहाजका लिखतहरू । ४. दर्ताको प्रमाणपत्र: प्रत्येक नेपाली पानी जहाजले पानी जहाज दर्ता ऐन, २०२७ बमोजिम प्राप्त दर्ताको प्रमाणपत्र साथमा राख्नु पर्छ । त्यस्तो प्रमाणपत्रले सो पानी जहाजको राष्ट्रियता, लगाइएको काम र नौपरिवहनको श्रेणी प्रमाणित गर्नेछ र त्यसमा पानी जहाजको स्वामित्व र सो पानी जहाजलाई लगाइएको दायित्व (चार्जेज) र प्रतिबन्धहरू (रेस्ट्रिक्सन्स) अभिलिखित हुनेछ । ५. राष्ट्रियताको अस्थायी प्रमाणपत्र: पानी जहाज दर्ता ऐन, २०२७ बमोजिम दर्ता भै नसकेको नयाँ खरीद भएको वा दर्ताको प्रमाणपत्र हराएको वा क्षतिग्रस्त भएको पानी जहाजले सो ऐनबमोजिम प्राप्त राष्ट्रियताको अस्थायी प्रमाणपत्र साथमा राख्नु पर्छ । ६. नाविक सूची: (१) प्रत्येक नेपाली पानी जहाजले तोकिएबमोजिमको नाविक सूची राख्नु पर्छ । त्यस्तो सूचीमा सो पानी जहाजका नाविकहरूको नाम, उमेर, नियुक्तिको हैसियत, योग्यता र नागरिकता उल्लिखित हुनेछ । (२) त्यस्तो सूचीमा नौपरिवहनको सुरक्षाको आवश्यकता पूरा गर्न आवश्यक न्यूनतम नाविक संख्या र त्यसको गठन पनि उल्लिखित हुनेछ । ७. सुरक्षाको प्रमाणपत्र: नेपाल सरकारले पत्याएको अधिकार प्राप्त वर्गीकरण संस्था (क्लासिफिकेशन सोसाइटी) द्वारा समुद्रमा जीवनको सुरक्षा सम्बन्धी अन्तर्राष्ट्रिय सन्धी (इन्टरनेशनल कन्भेन्सन फर दि सेफ्टी अफ लाइफ एट सि) १९६० को व्यवस्था अनुसार कुनै नेपाली पानी जहाजको समुद्रयात्रा गर्ने क्षमता प्रमाणित भएपछि देहायका पानी जहाजलाई देहायका सुरक्षा प्रमाणपत्रहरू तोकिएको दस्तुर लिई नेपाल पानी जहाज कार्यालयका नौपरिवहन निरीक्षकद्वारा प्रदान गरिनेछ र त्यस्ता प्रमाणपत्रहरूका ढाँचा तोकिएबमोजिम हुनेछ :- । (१) यात्रुवाहक पानी जहाजलाई– यात्रुवाहक पानी जहाजको सुरक्षाको प्रमाणपत्र । (२) मालवाहक पानी जहाजलाई– । (क) ५०० टन वा सो भन्दा बढी ग्रस टनेज भएकालाई मालवाहक पानी जहाजको निर्माणको (कन्स्ट्रक्सन) सुरक्षाको प्रमाणपत्र । (ख) ५०० टन वा सो भन्दा बढी ग्रस टनेज भएकालाई मालवाहक पानी जहाजको उपकरणको सुरक्षाको प्रमाणपत्र । (ग) १६०० टन वा सो भन्दा बढी ग्रस टनेज भएकालाई मालवाहक पानी जहाजको रेडियो टेलिग्राफिको सुरक्षाको प्रमाणपत्र । (घ) ३०० टन भन्दा बढी तर १६०० टनभन्दा घटी ग्रस टनेज भएका र रेडियो टेलिग्राफ स्टेशन जडान नभएकालाई । मालवाहक पानी जहाजको रेडियो टेलिफोनिको सुरक्षाको प्रमाणपत्र । (३) खण्ड (१) र (२) मा उल्लेख भएका सबै पानी जहाजलाई समुद्रयात्रा गर्ने क्षमताको सि अर्डिनेस प्रमाणपत्र । (४) १५० टन वा सो भन्दा बढी ग्रस टनेज भएको यात्रुवाहक वा मालवाहक पानी जहाजलाई अन्तर्राष्ट्रिय भार रेखा (लोड लाइन) को प्रमाणपत्र ।
नेपाल_पानी_जहाज_(प्रमाणपत्र_र_रोजानाम्चा)_ऐन_२०२७
Nepal Ships (Certificates and Logbooks) Act, 1970

मालवाहक पानी जहाजको रेडियो टेलिफोनिको सुरक्षाको प्रमाणपत्र । (३) खण्ड (१) र (२) मा उल्लेख भएका सबै पानी जहाजलाई समुद्रयात्रा गर्ने क्षमताको सि अर्डिनेस प्रमाणपत्र । (४) १५० टन वा सो भन्दा बढी ग्रस टनेज भएको यात्रुवाहक वा मालवाहक पानी जहाजलाई अन्तर्राष्ट्रिय भार रेखा (लोड लाइन) को प्रमाणपत्र । (५) असाधारण अवस्था परी कुनै पानी जहाजलाई समुद्रयात्रा गर्नु परेमा त्यस्ता पानी जहाजलाई सो पानी जहाजमा समुद्रमा जीवनको सुरक्षा सम्बन्धी अन्तर्राष्ट्रिय सन्धी (इन्टरनेशनल कन्भेन्सन फर दि सेफ्टी अफ लाइफ एट सी) १९६० मा केही आवश्यकताहरू पूरा नभएको भए तापनि एक पटक समुद्रयात्रा गर्नलाई सम्म सुरक्षा पर्याप्त छ भन्ने छुटको प्रमाणपत्र । ८. टनेजको प्रमाणपत्र : (१) प्रत्येक नेपाली पानी जहाजले तोकिएबमोजिमको टनेजको प्रमाणपत्र प्राप्त गर्नुपर्छ । त्यस्तो प्रमाणपत्रले सो पानी जहाजको ग्रस र नेट टनेज प्रमाणित गर्नेछ । (२) त्यस्तो प्रमाणपत्र तोकिएको दस्तुर लिई नेपाली पानी जहाज कार्यालयको नौपरिवहन निरीक्षकद्वारा प्रदान गरिनेछ । ९. मूसा निर्मूलनको प्रमाणपत्र : (१) मूसा पीडित पानी जहाजले मूसा निर्मूलन सन्तोषजनक रूपले पूरा गरेको प्रमाणको लागि तोकिएबमोजिमका मूसा निर्मूलनको प्रमाणपत्र प्राप्त गर्नुपर्छ । (२) कुनै पानी जहाज मूसा पीडित नभए वा मूसा पीडित भएको शङ्का गरिएको नभए वा मूसाको संख्या नगण्य हुने स्थितिमा स्थायीरूपले राखिएको भए सो पानी जहाज मूसा पीडित छैन भन्ने कुराको प्रमाणपत्र र त्यस्तो पानी जहाजलाई कुनै खास अवधिसम्म मूसा निर्मूलन गर्नबाट छुट पाएको छ भन्ने कुराको प्रमाणपत्र समेत प्राप्त गर्नुपर्छ । (३) नेपाली पानी जहाज अडिने जुनसुकै बन्दरगाहको स्वास्थ्य अधिकारीले प्रदान गरेको मूसा निर्मूलनको प्रमाणपत्र वा मूसा निर्मूलनबाट छुटको प्रमाणपत्र मान्य हुनेछ । १०. प्रमाणपत्रहरूको अवधि : (१) दफा ७ को खण्ड (१), (२) र (३) बमोजिमको प्रमाणपत्रहरूको म्याद १ वर्षको हुनेछ र सो म्याद बढीमा १२० दिनको लागि थप गर्न सकिनेछ । तर, समुद्रयात्रा गर्ने क्षमताको (सि अर्डिनेस) प्रमाणपत्रका हकमा भने त्यस्तो म्याद बढीमा १५० दिनको लागि थप सकिनेछ । (२) कुनै पानी जहाज क्षतिग्रस्त भई त्यसको समुद्रयात्रा गर्ने क्षमता प्रतिकूल असर परेमा सो पानी जहाजलाई दफा ७ बमोजिम प्राप्त सबै प्रमाणपत्र अमान्य हुनेछ । (३) अन्तर्राष्ट्रिय भार रेखा (लोड लाइन) को प्रमाणपत्र सो प्रमाणपत्रमा तोकिएको म्याद भुक्तान भएपछि अमान्य हुनेछ । तर, त्यस्तो म्याद तोक्दा जारी भएको मितिदेखि ५ वर्षभन्दा बढी अवधिको लागि तोकिने छैन । (४) छुटको प्रमाणपत्र जारी भएको अवधिभन्दा बढीको लागि मान्य हुनेछैन । ११. पानी जहाजको रोजानाम्चा : (१) ५० टन वा सो भन्दा बढी ग्रस टनेज भएको समुद्र यात्रा गर्ने र जतिसुकै टनेज भएको भए पनि १५० अश्व शक्ति (हर्स पावर) भन्दा बढी चालन शक्ति (मोटिभ पावर) भएको नेपाली पानी जहाजले तोकिएबमोजिमको पानी जहाजको रोजानाम्चा राख्नु पर्छ ।
नेपाल_पानी_जहाज_(प्रमाणपत्र_र_रोजानाम्चा)_ऐन_२०२७
Nepal Ships (Certificates and Logbooks) Act, 1970

११. पानी जहाजको रोजानाम्चा : (१) ५० टन वा सो भन्दा बढी ग्रस टनेज भएको समुद्र यात्रा गर्ने र जतिसुकै टनेज भएको भए पनि १५० अश्व शक्ति (हर्स पावर) भन्दा बढी चालन शक्ति (मोटिभ पावर) भएको नेपाली पानी जहाजले तोकिएबमोजिमको पानी जहाजको रोजानाम्चा राख्नु पर्छ । (२) त्यस्तो रोजानाम्चा नौपरिवहन, सो पानी जहाजमा हुने काम, नाविकहरू, यात्रुहरू, मौसम सम्बन्धी अवलोकन, समुद्रमा भएका ठूलो दुर्घटना र विपत्तिहरूका विवरण र पानी जहाज कार्यालयका अधिकारीहरू, पानी जहाजका धनीहरू, पानी जहाजबाट माल पठाउने वा पठाउनेहरू, विमकहरू, अन्डरराइटरहरू र सम्बन्धित सबै व्यक्तिहरूलाई चाख लाउने घटनाहरूका विवरण लेखिनेछ । १२. इज्जिनको रोजानाम्चा : (१) ५० टन वा सो भन्दा बढी ग्रस टनेज भएको र १५० हर्स पावर वा सो भन्दा बढी चालन शक्ति (मोटिभ पावर) भएको समुद्रयात्रा गर्ने प्रत्येक नेपाली पानी जहाजले तोकिएबमोजिमको इज्जिनको रोजानाम्चा राख्नु पर्छ । (२) त्यस्तो रोजानाम्चा पानी जहाजमा जडान गरिएको चालन शक्ति (मोटिभ पावर) सम्बन्धी विवरण खासगरी जडानहरू (इन्सटलेसन) को स्थिती, कार्य सञ्चालन (फक्सनिङ्ग) र इन्धनको उपभोग, पुनर्नवन (ओभर हल) को मिति, गरिएको कामको किसिम र तिनको सञ्चालन (अपरेसन) र सेवा सम्बन्धी सबै विवरण लेखिनेछ । १३. आरोग्यता (स्यानिटेशन) सम्बन्धी रोजानाम्चा : (१) ४०० टन वा सो भन्दा बढी ग्रस टनेज भएको समुद्रयात्रा गर्ने प्रत्येक नेपाली पानी जहाजले तोकिएबमोजिमको आरोग्यता सम्बन्धी रोजानाम्चा राख्नु पर्छ । (२) त्यस्तो रोजानाम्चा सो पानी जहाजको नाविक र यात्रुहरूको आरोग्यता सम्बन्धी स्थिति, पानी जहाजमा खोपाइएका (भ्याक्सिनेशन गरिएका नाविक) र यात्रुहरूको नाम, उमेर, नागरिकता, घरको ठेगाना, पेशा र यात्राको बखत नाविक वा यात्रु बिरामी भए वा घाइते भए त्यसको विवरण र पानी जहाजमा आरोग्यता सम्बन्धमा अपनाएका उपाय सम्बन्धी विवरण लेखिनेछ । (३) त्यस्तो रोजानाम्चामा पानी जहाजको मास्टर (प्रमुख अधिकारी) ले हस्ताक्षर गर्नुपर्छ र पानी जहाज अडिने कुनै बन्दरगाहको स्वास्थ्य अधिकारीले वा केही नेपाल कानून संशोधन गर्ने ऐन, २०७२ द्वारा भिकिएको । नेपाली कूटनैतिक वा वाणिज्य प्रतिनिधिले हेर्न चाहेको बखत देखाउनु पर्छ । १४. रेडियोको रोजानाम्चा : (१) रेडियो टेलिग्राफको उपकरण जडान भएको प्रत्येक नेपाली पानी जहाजले तोकिएबमोजिमको रेडियोको रोजानाम्चा राख्नु पर्छ । त्यस्तो रोजानाम्चा यात्राको बखत रेडियो टेलिग्राफ सञ्चालन गर्ने कोठामा राखिनेछ । (२) त्यस्तो रोजानाम्चामा रेडियो अधिकृतले आफ्नो नाम, रेडियो चालू वा बन्द गरेको समय, समुद्रमा जीवनको सुरक्षाको लागि महत्वपूर्ण लागेको रेडियो सेवा सम्बन्धी सबै घटनाहरू लेख्नेछन् । १५. कार्गो बुक : ५०० टन वा सो भन्दा बढी ग्रस टनेज भएको वा माल ढुवानी गर्ने प्रत्येक नेपाली पानी जहाजले तोकिएबमोजिमको कार्गो बुक राख्नु पर्छ । त्यस्तो कार्गो बुकमा सो पानी जहाजमा लादिएको माल सम्बन्धी विवरण खासगरी मालको किसिम र परिमाण सम्बन्धी विवरण र कहाँ कसरी लादिएको भन्ने कुरा समेत लेखिनेछ । १६. प्रमाणपत्र र रोजानाम्छाहरू फिर्ता गर्ने : (१) कुनै नेपाली पानी जहाजको दर्ता बदर भएमा त्यसको सबै प्रमाण–पत्र र रोजानाम्छाहरू नेपाल पानी जहाज कार्यालयमा दाखिल गर्नु पर्छ ।
नेपाल_पानी_जहाज_(प्रमाणपत्र_र_रोजानाम्चा)_ऐन_२०२७
Nepal Ships (Certificates and Logbooks) Act, 1970

१६. प्रमाणपत्र र रोजानाम्छाहरू फिर्ता गर्ने : (१) कुनै नेपाली पानी जहाजको दर्ता बदर भएमा त्यसको सबै प्रमाण–पत्र र रोजानाम्छाहरू नेपाल पानी जहाज कार्यालयमा दाखिल गर्नु पर्छ । तर, विदेशमा हस्तान्तरण भएका पानी जहाजको हकमा त्यस्तो प्रमाणपत्र र रोजानाम्छाहरू दाखिल गर्नु पर्दैन । (२) समुद्रयात्रा गर्ने कुनै नेपाली पानी जहाजको कुनै रोजानाम्चा पूरा उपयोग गरी सकिएपछि १ वर्षसम्म सो पानी जहाजमा नै राखी त्यसपछि नेपाल पानी जहाज कार्यालयमा दाखिल गरिनेछ । (३) यस दफाबमोजिम प्राप्त भएका पानी जहाजका प्रमाणपत्र र रोजानाम्छाहरू नेपाल पानी जहाज कार्यालयले प्राप्त भएको मितिले १० वर्षसम्म सुरक्षित राख्नेछ । परिच्छेद- ३ । विविध । १७. दण्ड सजाय : (१) यो ऐनबमोजिम प्रमाणपत्र र रोजानाम्चा नभएको कुनै पानी जहाजलाई नौपरिवहन गर्न अनुमति दिने व्यक्ति वा संगठित संस्थालाई रू. ८,०००/- सम्म जरिवाना हुनेछ । (२) यो ऐनबमोजिम रोजानाम्चा नभएको कुनै नेपाली पानी जहाज समुद्रयात्रामा लगिएमा वा प्रमाणपत्रहरूको म्याद नाघेका पानी जहाज नौपरिवहनको लागि काममा लगाईएमा त्यसरी समुद्रयात्रामा लग्ने वा काममा लगाउने व्यक्ति वा संगठित संस्थालाई रू. १५००/- सम्म जरिवाना हुनेछ । (३) देहायका अवस्थामा कुनै पानी जहाजको मास्टर (प्रमुख अधिकारी) लाई रू. १०००/- सम्म जरिवाना हुनेछ । (क) पानी जहाजमा यो ऐनबमोजिम राख्नु पर्ने कुनै लिखत नराखेमा । (ख) रोजानाम्छाहरू उचित ढङ्गले नराखेमा । (ग) अधिकार प्राप्त अधिकारीबाट चाहिएको बखत पानी जहाजका प्रमाणपत्र र रोजनामचाहरू पेश नगरेमा । (घ) दर्ता बदर भएका पानी जहाजको प्रमाण-पत्र र रोजनामचाहरू नेपाल पानी जहाज कार्यालयमा दाखिल नगरेमा, वा । (ङ) पूरा उपयोग गरिसकिएको रोजनामचाहरू दफा १६ को उपदफा (२) मा तोकिएको म्यादसम्म पानी जहाजमा नराखेमा । (४) यो ऐन बमोजिम गर्नु पर्ने काम कारबाई नगर्ने नाविकलाई रू. ५०० । – सम्म जरिवाना हुनेछ । १८. मुद्दा हेर्ने: (१) यो ऐनबमोजिम दण्ड सजाय हुने कुनै कसूर सम्बन्धी मुद्दाको शुरू कारबाई र किनारा गर्ने अधिकार नेपाल पानी जहाज कार्यालयको रजिष्ट्रारलाई हुनेछ । (२) उपदफा (१) बमोजिम कारबाई र किनारा गर्दा रजिष्ट्रारले प्रचलित नेपाल कानूनबमोजिम जिल्ला अदालतलाई प्राप्त सबै अधिकार प्रयोग गर्नेछ र सो अदालतको कार्यविधि अपनाउनेछ । (३) रजिष्ट्रारले आवश्यक सम्झेमा आफैँ वा अन्य अधिकृत खटाई गणतन्त्र सुदृढीकरण तथा केही नेपाल कानून संशोधन गर्ने ऐन, २०६६ द्वारा झिकिएको । बाहिर पनि आवश्यक जाँचबुझ गर्न सक्नेछ । (४) उप-दफा (१) बमोजिम रजिष्ट्रारले गरेको निर्णय उपर चित्त नबुझ्नेले ३५ दिन भित्र केही नेपाल ऐन संशोधन गर्ने ऐन, २०७२ द्वारा संशोधित । जिल्ला अदालतमा पुनरावेदन गर्न सक्नेछ । १९. नियम बनाउने अधिकार: यस ऐनको उद्देश्य कार्यान्वित गर्न नेपाल सरकारले नियमहरू बनाउन सक्नेछ र सो नियमहरू नेपाल राजपत्रमा प्रकाशित भएपछि लागू भएको मानिनेछ ।
योगदानमा_आधारित_सामाजिक_सुरक्षा_ऐन_२०७४
Contribution-based Social Security Act, 2017

योगदानमा आधारित सामाजिक सुरक्षा ऐन, २०७४ । प्रमाणीकरण तथा प्रकाशित मिति । २०७४ । ०४ । २९ । संशोधन गर्ने ऐन । १. केही नेपाल ऐन संशोधन गर्ने ऐन, २०७५ २०७५ । ११ । १९ । २. केही नेपाल ऐन संशोधन गर्ने ऐन, २०८२ २०८२ । ०४ । १४ । संवत् २०७४ सालको ऐन नं. ८ । योगदानमा आधारित सामाजिक सुरक्षा प्रदान गर्ने सम्बन्धमा व्यवस्था गर्न बनेको ऐन । प्रस्तावनाः श्रमिकको योगदानमा आधारित सामाजिक सुरक्षाको हक सुनिश्चित गर्न तथा योगदानकर्तालाई सामाजिक सुरक्षा प्रदान गर्ने सम्बन्धमा आवश्यक व्यवस्था गर्न वाञ्छनीय भएकोले, । नेपालको संविधानको धारा २९६ को उपधारा (१) बमोजिमको व्यवस्थापिका-संसदले यो ऐन बनाएको छ । परिच्छेद-१ । प्रारम्भिक । १. संक्षिप्त नाम, विस्तार र प्रारम्भ: (१) यस ऐनको नाम “योगदानमा आधारित सामाजिक सुरक्षा ऐन, २०७४” रहेको छ । (२) यो ऐन प्रमाणीकरण भएको मितिले एकानब्बेऔं दिनदेखि प्रारम्भ हुनेछ । २. परिभाषा: विषय वा प्रसङ्गले अर्को अर्थ नलागेमा यस ऐनमा,- । (क) “आश्रित परिवार” भन्नाले योगदानकर्ताको एकासगोलमा बस्ने देहायको नाताको कुनै जीवित व्यक्ति सम्झनु पर्छः- । (१) पति वा पत्नी, । (२) छोरा, बुहारी वा छोरी, । (३) बाबु, आमा, सासु वा ससुरा, । (४) नाति वा नातिनी । (ख) “कार्यकारी निर्देशक” भन्नाले दफा ४२ बमोजिम नियुक्त कोषको कार्यकारी निर्देशक सम्झनु पर्छ । (ग) “कोष” भन्नाले दफा २६ बमोजिम स्थापना भएको सामाजिक सुरक्षा कोष सम्झनु पर्छ । (घ) “तोकिएको” वा “तोकिए बमोजिम” भन्नाले यो ऐन वा यस ऐन अन्तर्गत बनेको नियम वा विनियममा तोकिएको वा तोकिए बमोजिम सम्झनु पर्छ । (ङ) “मन्त्रालय” भन्नाले नेपाल सरकार, केही नेपाल ऐन संशोधन गर्ने ऐन, २०७५ द्वारा संशोधित । श्रम, रोजगार तथा सामाजिक सुरक्षा मन्त्रालय सम्झनु पर्छ । (च) “योगदान” भन्नाले सामाजिक सुरक्षा योजना अन्तर्गतको सुविधा प्राप्त गर्न श्रमिक र रोजगारदाताले नियमित रूपमा कोषमा जम्मा गरेको वा गर्नु पर्ने रकमलाई सम्झनु पर्छ र सो शब्दले अनौपचारिक क्षेत्रका श्रमिक तथा स्वरोजगारमा रहेका व्यक्तिले सामाजिक सुरक्षा योजनामा सहभागी हुनको लागि जम्मा गरेको रकमलाई समेत जनाउँछ । (छ) “योगदानयोग्य आय” भन्नाले श्रमिकले प्रत्यक्ष वा अप्रत्यक्ष रोजगारीबाट दैनिक, साप्ताहिक, पाक्षिक वा मासिक रूपमा प्राप्त गर्ने प्रचलित कानून बमोजिम कर कट्टी गर्नु पूर्वको आधारभूत पारिश्रमिक सम्झनु पर्छ । (ज) “योगदानकर्ता” भन्नाले सामाजिक सुरक्षा योजनामा सूचीकृत भई सामाजिक सुरक्षा नम्बर लिएको श्रमिक, स्वरोजगारमा रहेको व्यक्ति, सरकारी सेवामा बहाल रहेको व्यक्ति वा नेपाल सरकारले नेपाल राजपत्रमा सूचना प्रकाशन गरी तोकेको सरकारी कोषबाट पारिश्रमिक पाउने व्यक्ति सम्झनु पर्छ । (झ) “रोजगारदाता” भन्नाले श्रमिकलाई काममा लगाउने व्यक्ति वा प्रतिष्ठान सम्झनु पर्छ र सो शब्दले देहायका व्यक्तिलाई समेत जनाउँछः- । (१) प्रतिष्ठानको हकमा व्यवस्थापक, । (२) कुनै श्रमिकले अर्को श्रमिकलाई काममा लगाएम काममा लगाउने श्रमिक, । (३) आपूर्ति गरिएको श्रमिकको हकमा श्रमिक आपूर्तिकर्ता, र । (४) सरकारी सेवामा बहाल रहेको व्यक्ति वा सरकारी कोषबाट पारिश्रमिक पाउने व्यक्तिको हकमा नेपाल सरकार, प्रदेश सरकार वा स्थानीय तह । (ञ) “समिति” भन्नाले दफा २९ बमोजिम गठन भएको कोषको सञ्चालक समिति सम्झनु पर्छ ।